stanford-oval/wikipedia huggingface dataset:
מושב הזקנים הכללי המאוחד
רקע היסטורי > הקמת מושב הזקנים

בשנת תרל"ח (1878) נרכש עבור המוסד שנפח הפעילות ומספר הבאים בשעריו גדל, בית גדול בעיר העתיקה. בשנת תרמ"ג (1893) נוסד בבית סמוך אגף לנשים זקנות.
בשנת תרנ"ג (1893) נאספו תרומות ונורתה אבן הפינה לבנין גדול יותר שהיה אמור לאחד את פעילות כל אגפי המוסד ולהתאים אותו לצרכים לשמם נועד. הבניין הוקם על מגרש בסמוך לכניסה לעיר של ימינו. "יצחק אייזיק בן-טובים, על ידי השתדלותו, נקנתה הקרקע הראשונה והמגרשים מכספו של הגביר ר' משה אריה פרידלנד מסט. פטרבורג, שהוא היה בא-כוחו כאן". את הבניין תכנן האדריכל קונרד שיק ובשנת תרס"א (1901) הושלמה בנייתו. הבית נחנך בטקס גדול בל"ג בעומר תרס"א. הבניין החדש נחשב למפואר ביותר במונחים של בני ירושלים.
בהמשך נבנו על המגרש בניינים שונים ונוספים ובהם בית כנסת ובית חולים.
על המבנה נקבע שעון שמש שנבנה על ידי רבי משה שפירא מי שבנה גם את שעון השמש בחצר בית הכנסת חורבת רבי יהודה החסיד ברובע היהודי בעיר העתיקה שני השעונים הללו נהרסו. דוד ילין מספר בכתביו
ויהי המוסד בראשיתו ככל מוסדות ירושלים בבית שכור וזקניו סבלו כל התלאות הטלטול הקשות עליהם בייחוד, עד אשר קרה לה ה' גואל איש נדיב לב - רבי משה לייב פרידלנד מפטרבורג. אשר קנה לו בית בתוך העיר ולא יסף עוד לנוד. אך הבית אשר הזדמן לפניו לקנותו הוא, ככל בתי העיר העתיקים, עומד בתוך רחובות צרים ושטח הבית צר גם הוא, וכל גודלו הוא רק בגבהו. כי בן חמש דיוטות הוא, ועל הזקנים לעלות ולרדת כפעם בפעם מעלות ומורדות רב יתר מכפי כוחם. ברבות בתי הבית נאלצו המנהלים לשוב ולשכור חצר לשים בו את הזקנות, מאפס מקום גם לבנות עוד בחצר הזאת... ויתעורר הנדיב שנית ויקנה לפני חמש שנים מחוץ לעיר במקום בו האוויר צח והמים טובים אחוזה גדולה בת 12,000 אמה והחלו בבנין בכל עוז ויאמרו לבנות בית בן שתי דיוטות על שטח רחב ולנטוע גן גדול לפניו.
דוד ילין ממשיך ומספר
זה כחמש עשרה שנה נוסד בית מושב זקנים היחיד שבעירנו. קטן ודל היה בראשיתו, אך ככל מפעל נחוץ ואשר ידיים חרוצות מתעסקות בו, רחב גם הבית הזה ויגדל מידי שנה, ומארבעת אלפי הגרוש סכום הוצאתו הלכו ההוצאות הלוך ורב עד כי יעלו בשנה החולפת לערך מאתיים אלף. כי אמנם לא רק בית "מושב זקנים" עתה הבית הזה כי אם גם בית "מושב זקנות" כשישים זקנים וכשלושים זקנות חוסים עתה בצל קורתו, ורובם מבני שבעים שנה ומעלה, ואלה כמה העניים שבעניי ירושלים. לולא הבית הזה מי יודע אם לא היו מתנוונים וגוועים מאפס פרנסה ופיקוח. כי אמנם מזקנים עניים בכלל לא אלמנה ירושלים אשר אחרי רבים מהעולים אליה גם עתה המה אלה אשר כבר גמרו חשבונותיהם עם עולמנו.
גד פרומקין מספר
...ברבות הימים נקנה הבית המדובר לצמיתות על ידי המוסד ואיכסן כמה עשרות זקנים אשר באו מחלקי תבל השונים לעשות את ימיהם האחרונים בירושלים הקדושה ולעסוק בתורה ובתפילה. בתקופה המדוברת היו גבאי המוסד שלושה יחיאל מיכל פינס, יצחק אייזיק בן-טובים וישראל דב פרומקין. מתוך השלושה היה בן טובים כעין מנהל קבוע ... לימים נקנה עבור מושב הזקנים מגרש גדול בקצה העיר המערבית בדרך יפו ונבנה בו חלק ממערכת הבניינים הנראים לעיני כל עובר ושב בבואו וצאתו מירושלים... לאחר שהעבירו את הזקנים לבנין החדש מחוץ לעיר, ייחדו את הבית בעיר העתיקה למושב זקנות. בכל התקופה הוסיפו ליתן בבית התמחוי תה חינם לכל דורש
רקע היסטורי > בנייה מסביב למושב הזקנים

בעת הקמת בית האבות לא היה בסביבה יישוב יהודי והשכנים היחידים היו הכפרים הערביים הסמוכים, ליפתא ושייח' באדר. בשנת 1902 התחילו עבודות להקמת "בית מרפא לחולי רוח" עזרת נשים ממול מושב הזקנים, מצידה השני של דרך יפו. העבודות נסתיימו בשנת 1906 וגאלו את המוסד מבדידותו המוחלטת.
על סמיכות המוסדות והעובדה כי הם קיבלו את פני הבאים לעיר סיפר הסופר חיים באר:
כאשר אבי היה מגיע לירושלים, הוא היה מביט לצד אחד ואומר: "אל תשליכני לעת זקנה", ואז מביט לצד השני ואומר: "ורוח קודשך אל תיקח ממני"...
בשנת 1902 הושלמה גם בנייתו של בית החולים שערי צדק במרחק לא גדול ממושב הזקנים ו"קירב" את השכונות היהודיות שנבנו לאורך רחוב יפו אל המוסד.
עם הקמת בית החולים שערי צדק זכה מושב הזקנים לשירותיו הרפואיים של ד"ר משה וולך מייסדו של שערי צדק.
בשנת 1921 הונחה אבן הפינה להקמת שכונת רוממה בשכנות לא קרובה לבית האבות. כוונת המתכננים הייתה לבנות ברוממה 24 בתים, אך עיכובים בבנייה (כנראה בשל קשיים כספיים) הביאו לכך שעד יוני 1923 נבנו תשעה בתים בלבד. במפה בריטית משנת 1924 בקנה מידה של 1:2,000 מסומנים בשכונה רק 11 בתים. עם הזמן, החלו בתי השכונה "לחבוק" את מושב הזקנים.
תנופת הבנייה לא פסחה על הכפרים הערביים, הכפר ליפתא הלך והתפשט במעלה ההר, ותושביו הקימו את "ליפתא עילית" בצמוד לשכונת רוממה. מדרום הלך וגדל הכפר שייח' באדר, ותושבים אמידים יוצאי הכפר החלו בונים בתים פרטיים לאורך רחוב יפו חלקם בצמוד למושב הזקנים.
בנייה זו גרמה לכך שבאזור התגוררו זה בצד זה יהודים וערבים במשך כל תקופת המנדט.
המהפך המשמעותי חל באזור עם פרוץ מלחמת העצמאות, תקיפות הגדנ"ע על שייח' באדר הביאו לנטישה המונית של הכפרים הערביים בסביבה, תחילה ננטש שייח באדר ולאחריו ליפתא, עד כי האזור הפך ליהודי בלבד. וזאת כחלק מתהליך ההפרדה הכללי שהתחולל בעיר כולה.
רקע היסטורי > מנהלי וגבאי המוסד

בתקופה הראשונה, לאורך השנים הראשונות, שימשו ד"ר שמואל ברוך סנדרס, יחיאל מיכל פינס, יצחק אייזיק בן טובים, הרב אברהם אלקנה זקס וישראל דב פרומקין כמנהלי וגבאי המוסד. מזכיר וסופר המוסד היה אליהו האניג, ובמשך תקופה מילא את מקומו של פרומקין בניהול המוסד. בשנות ה-20 כיהנו כמנהלי וגבאי המוסד עקיבא עליאש (אביהם של המשפטן מרדכי עליאש והבנקאי אלכסנדר עליאש), שלמה ינובסקי ושלמה ראט.
העתקת בית האבות

בשנת 1966 עברה תחנת האוטובוסים המרכזית של ירושלים ממשכנה ברחוב יפו, סמוך ל"בניין העמודים", למבנה חדש שהוקם בשטח בו שכן מושב הזקנים. בכך תמה תקופה זו בתולדות המוסד שעבר למשכנו החדש בשכונת קטמון ליד מנזר סן סימון. שמו שונה ל"נווה הורים", ושוכנים בו, על פי אתר האינטרנט של בית האבות, כ־300 דיירים מקשישי ירושלים והסביבה.
האתר מציין כי התקציב השנתי השוטף מגיע ל כ-30 מיליון שקלים. כ-90% מכוסים על ידי הגורמים המאשפזים, בעיקר משרד הבריאות, משרד העבודה והרווחה הרשויות המקומיות וקופת החולים. הגירעון השנתי מגיע ל-10% מהתקציב וממומן מתרומות ועזבונות מהארץ ומחו"ל.
מבנה מושב זקנים בעיר העתיקה שימש מאז כפנימייה של ישיבת הכותל, עד להשלמת מבנה הישיבה החדש בסוף שנות ה-80.
ראו גם

התחנה המרכזית של ירושלים
רוממה
לקריאה נוספת

יהושע בן-אריה, עיר בראי תקופה, א-ב, יד בן צבי, ירושלים תשל"ז-תשל"ט.
הערות שוליים

↑  העורך, ר' יצחק אייזיק בן-טובים איננו, דאר היום כרך 8, מס' 143, 10 במרץ 1926, עמ' 4
↑  חנוכת בית מושב זקנים החדש, חבצלת, 10 במאי 1901
↑  חיים פאלליק, ירושלים, חבצלת, 10 בינואר 1902
↑  דוד ילין כתבים, ירושלים של תמול כרך ראשון עמוד 82
↑  דוד ילין כתבים כרך א' עמוד 82
↑  "דרך שופט בירושלים" תל אביב תשט"ו עמוד 32
↑  באה"ק:, המליץ, 11 בספטמבר 1901
↑  ד"ר משה וולך, במלאת 100 שנה לבית החולים שערי צדק. ירחון "הרפואה" כרך 142. אורית נבות
↑  http://jpress.org.il/Olive/APA/NLI_heb/SharedView.Article.aspx?href=DHY%2F1933%2F06%2F30&id=Ar00705&sk=29B777E6 על קברו של ר' עקיבא עליאש ז"ל
↑  י.ל. בן יעקב, מושב זקנים המאוחד, הצופה, 4 באוקטובר 1967
↑  http://www.neveh-horim.co.il/index.html#au
| --- | --- |
בקרת זהויות :  NLI: 987007304350005171
מידנייט רד

| --- | --- |

 תקופת הפעילות:  מ-2013
 סוגה:  פופ, רוק אלקטרוני
 חברת תקליטים:  2101 Records, קפיטול רקורדס 
 midnightred.com
 חברים
 Colton Rudloff   Anthony Ladao   Thomas Augusto   Eric Secharia   Joey Diggs Jr.
 
מידנייט רד (באנגלית: Midnight Red) היא להקת בנים אמריקנית בת חמישה חברים, שהוחתמה על ידי אינטרסקופ רקורדס, חברת תקליטים אמריקאית. הופעת הפתיחה של הלהקה הייתה בשנת 2011, במהלך הסיבוב הופעות של NKOTBSB, וכיום מקליטה סינגלים לאלבום הבכורה שלהם הצפויים להשתחרר בשנת 2013.
היסטוריה > 2009: FLYTE וההתחלה של מידנייט רד

הלהקה הוקמה על ידי חברי הלהקה, אריק, אנתוני ותומס.
ב-2007 אריק ותומאס היו חברים בלהקה שנקראה בשם Menudo. הלהקה גייסה את ג'ואי דיגס ג'וניור ואת קולטון, שהתגלה ביוטיוב. בשנת 2009, לאחר המעבר לקליפורניה, הקבוצה יצרה את FLYTE. לאחר חזרות רבות וקשות, הקבוצה תפסה את התעניינותו של אחד המפיקים הגדולים בעולם, RedOne, שעבד עם אקון, ליידי גאגא, פיטבול וג'ניפר לופז. לאחר מכן, הלהקה שינתה את שמה למידנייט רד (חצות אדום). הרעיון לשם של הלהקה הגיע בחלום של ג'ואי. באחד הסרטונים, תומאס אמר ש"חצות" זה הזמן שכולם רוצים להתגנב החוצה ולחגוג וה"אדום" הוא דומיננטי מאוד, שמתאר את מה שהם רוצים לעשות עם המוזיקה שלהם.
היסטוריה > 2011: מיני-אלבום, סיבוב ההופעות של NKOTBSB והאלבום הראשון

באביב של שנת 2011, אינטרסקופ רקורדס הוציא לאור מיני-אלבום לiTunes. המיני אלבום כלל את השיר One Club At A Time והקאבר Step by Step של ניו קידס און דה בלוק. הלהקה זכתה לביקורות נלהבות בסיבוב ההופעות של NKOTBSB בקיץ של שנת 2011. לאחר סיבוב ההופעות הלהקה טסה לפריז בחודש דצמבר 2011, כדי להמשיך להקליט סינגלים לאלבום הבכורה שלהם.
היסטוריה > 2012: הסינגל "Hell Yeah" והקליפ הראשון

הקבוצה הופיעה באירועים רבים. הסינגל הרשמי הראשון, "Hell Yeah" שוחרר לרדיו במחצית השנייה של חודש מאי 2012. הקליפ לסינגל צולם באפריל 2012 בקליפורניה על ידי דיקלן ווייטבלום (Declan Whitebloom), שעבד עם אמנים כמו טיילור סוויפט וואן דיירקשן. "Hell Yeah" שוחרר ל-iTunes ב -19 ביוני 2012.
היסטוריה > שירים

A Night To Remember
Body Talk
Get you Back
Hell Yeah
One In a Million
Take Me Home
I Think She Got Me
One Club At A Time
Lockdown
Strobe Light
Rockstar Lover
Look Like A Lover
מילי ברייט

מילי ברייט (באנגלית: Millie Bright; נולדה ב-21 באוגוסט 1993), היא כדורגלנית אנגלייה, המשחקת בעמדת מגנה בצ'לסי שבסופר ליג האנגלית ובנבחרת אנגליה. זכתה 6 פעמים באליפות הסופר ליג האנגלית ו-5 פעמים בגביע האנגלי. בשנים 2020 ו-2021 נבחרה להרכב השנה של הכדורגלניות בעולם.
קריירה > קריירת מועדונים

ברייט נולדה בצ'סטרפילד, מחוז דרבישייר והחלה לשחק כדורגל בגיל 9 בקבוצת קילאמארש דינאמוס המקומית. בשלב מוקדם התגלתה על ידי סקאוטרים של שפילד יונייטד ועברה לשחק באקדמיה שלה עד גיל 16. בשנת 2009 עברה לשחק בקבוצת הבוגרות של דונקסטר בלס ליידיס ששיחקה בליגה הראשונה באנגליה.
בסוף שנת 2014 חתמה בצ'לסי לקראת עונת 2015. כבר בשנתה הראשונה במועדון הובילה אותו לזכייה היסטורית בדאבל. בשנת 2016 נבחרה כשחקנית הצעירה הטובה באנגליה. הפכה להיות שחקנית הרכב קבועה וזכתה עם הקבוצה בדאבל נוסף בעונת 2017/2018 ובאליפות בעונת 2019/2020. בעונת 2020/2021 זכתה עם צ'לסי בארבעת התארים המקומיים שחולקו באנגליה - אליפות, גביע, גביע הליגה ומגן הקהילה. הייתה זו הפעם הראשונה שקבוצה בריטית משיגה הישג זה. בנוסף, הגיעה צ'לסי בעונה זו לגמר ליגת האלופות לנשים שם הפסידה לברצלונה. גם בעונות 2021/2022 ו-2022/2023 זכתה עם צ'לסי בדאבל.
בשנים 2020 ו-2021 נבחרה להרכב השנה העולמי של הכדורגלניות FIFA FIFPRO Women's World 11 שנקבע על ידי ארגון שחקני הכדורגל העולמי.
קריירה > בנבחרת

ברייט שיחקה בנבחרות אנגליה הצעירות עד גיל 19 ועד גיל 23.
ב-2016 ערכה את הופעת הבכורה שלה בנבחרת הבוגרת במשחק מול בלגיה. הייתה חלק מהסגל באליפויות העולם ב-2019 והשתתפה עם נבחרת בריטניה באולימפיאדות טוקיו.
ביורו 2022 הייתה בהרכב הפותח בכל משחקי הנבחרת תחת המאמנת סרינה ויכמן בדרך לזכייה היסטורית בתואר.
הישגים ותארים > במועדונים

אליפות הסופר ליג האנגלית לנשים: 2015, 2017/2018, 2019/2020, 2020/2021, 2021/2022, 2022/2023
הגביע האנגלי: 2014/2015, 2017/2018, 2020/2021, 2021/2022, 2022/2023
גביע הליגה: 2019/2020, 2020/2021
מגן הקהילה: 2020
הישגים ותארים > עם הנבחרת

אליפות אירופה: 2022
גביע ארנולד קלארק ב-2022
הישגים ותארים > תארים והישגים אישיים

השחקנית הצעירה הטובה של השנה באנגליה - 2016.
FIFA FIFPRO Women's World 11 בשנים 2020, 2021.
נעל הזהב בגביע ארנולד קלארק - 2022.
מקסיקנה

מקסיקנה (בספרדית: Mexicana de Aviación) הייתה חברת תעופה במקסיקו. החברה שבתקופת פעילותה נחשבה כגדולה ביותר במקסיקו, ערכה טיסות פנימיות במקסיקו וכן טיסות אל צפון, מרכז ודרום אמריקה וטיסות לאירופה (ספרד ואנגליה).
ב-28 באוגוסט 2010 פשטה החברה את הרגל.
תולדות החברה

החברה נוסדה ב-12 ביולי 1921, ובסיסה היה בנמל התעופה הבינלאומי של מקסיקו סיטי.
צי המטוסים

| כלי טיס | בשירות | בהזמנה | נוסעים>  C | נוסעים> Y | נוסעים> סה"כ | יעדים |
| --- | --- | --- | --- | --- | --- | --- |
| איירבוס A318-111 | 10 |  | 12 | 88 | 100 | קנדה, מרכז אמריקה, דרום אמריקה, מקסיקו, וארצות הברית |
| איירבוס A319-100 | 25 | 9 | 12 | 108 | 120 | קנדה, מרכז אמריקה, דרום אמריקה, מקסיקו, וארצות הברית |
| איירבוס A320-200 | 26 | 4 | 12 | 138 | 150 | קובה, מקסיקו, דרום אמריקה, ארצות הברית |
| איירבוס A330-200 | 2 |  | 48 | 163 | 211 | ספרד |
| בואינג 767-200ER | 2 |  | 40 | 116 | 156 | ברזיל, בריטניה |
| בואינג 767-300ER | 2 |  | 42 | 127 | 169 | ארגנטינה |
| סה"כ | 67 | 13 |  |  |  |  |
חברות בת

מקסיקנה קליק
מקסיקנה לינק
מנחם דוד

אין תמונה חופשית
מנחם דוד (נולד ב-1934) הוא רופא נשים, לשעבר מנהל בית חולים הקריה ומנהל החטיבה המיילדותית-גינקולוגית של מרכז רפואי תל אביב.
ביוגרפיה

דוד נולד בסלובקיה (אז צ'כוסלובקיה) ועלה לארץ בשנת 1949. את לימודי התיכון עשה בגימנסיה העברית הרצליה. לאחר שרות בצה"ל למד רפואה באוניברסיטה העברית בירושלים אותה סיים בשנת 1961.
התמחה ברפואת נשים ולידה בבית חולים הקריה בתל אביב במחלקתו של נדב סופרמן ובמקביל סיים לימודי תעודה ומינהל רפואי בכיר. שימש ממלא מקום מנהל מחלקת נשים משנת 1969 בעקבות מותו הפתאומי של מנהל המחלקה נדב סופרמן. תקן המחלקה נקבע ל -73 מיטות (50 יולדות ו-23 גינקולוגיות). המחלקה ביצעה תורנות של 24 שעות כל יומיים, עם 23 לידות ביממה בממוצע. בשנים 1975-1969 היה מרכז החוג לגינקולוגיה ומיילדות בפקולטה לרפואה ע"ש סאקלר אוניברסיטת תל אביב. ניהל את בית היולדות הקריה משנת 1972 ועד לסגירתו.
משנת 1976 כיהן בתפקיד מנהל מחלקה קבוע ומונה לפרופסור חבר קליני בשנת 1981.
היה ממקימי היחידה להפריית מבחנה בבית החולים הקריה וניהל אותה בפועל בשנים 1987-1985. היה האחראי, יחד עם פרופ' יוסי לסינג, למעבר בית חולים ליולדות למיקומו הנוכחי במתחם המרכז הרפואי תל אביב.
הערות שוליים

↑  מרכז רפואי עירוני ממשלתי - ספר השנה 1971-1972,(ביה"ח ע"ש איכילוב, ביה"ח "הדסה", בית היולדות ע"ש אשרמן), הוצאת המחלקה ליחסי ציבור של בתי החולים העיריונים-ממשלתיים, העורך : אריה תורג'מן, עמוד 89-93
מרופה

מרופה (Μερόπη) היא דמות מהמיתולוגיה היוונית, הבת של אריאדנה ושל דיוניסוס ואחותו של אוינופיון.
לפי המיתולוגיה היוונית, אוריון התאהב במרופה, אך אחיה, אוינופיון, התנגד לשידוך. אוריון אנס את מרופה וכנקמה אוינופיון השקה אותו לשוכרה וניקר את עיניו. הפייסטוס ריחם על אוריון ונתן לו נער מלווה בשם סדאליון. סדאליון הוביל את אוריון מזרחה, שם קרני השמש השיבו את מאור עיניו. אוריון זמם להרוג את אוינופיון, אך הפייסטוס התערב פעם נוספת ובנה לאוינופיון מבצר תת-קרקעי. לאחר שאוריון לא הצליח למצוא את אויבו, יצא אל דלוס, שם פגש את אהובתו הבאה, את אאוס.
פרט למרופה בת אריאדנה מוזכרות במיתולוגיה היוונית עוד מספר נשים שנשאו את אותו שם:
מרופה אשת פוליבוס, האם המאמצת של אדיפוס.
מרופה בת אוקיינוס וטתיס, אם פאתון.
מרופה בת הליוס.
מרופה אחת משבע בנותיו של אטלס שמלוות תמיד את ארטמיס, אם גלאוקוס.
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
מכני-קונג (רובוט)

| --- | --- |
 סוג:  נבל-על
 הוצאה לאור:  טואי אנימציה   ראנקין/בס בידורי אנימציה
 הופעה ראשונה:  מופעו של קינג קונג (1966)
 הופעה אחרונה:  גודזילה, מלך המפלצות (1993-1992)
 יוצרים:  ארתור ראנקין ג'וניור
 מידע
 כינויים:  קינג קונג, הקוף הרובוטי, קונג הפלדה, רובו-קונג, קונג המכני
 גזע:  רובוט
 נטייה:  רע
 כוחות:  כוח וסיבולת מוגברים, אינטליגנציה ברמה גאונית, היפנוזה, מטחי אור עוצמתיים הנורים מעיניו, בלוני גז קטלניים
 דמויות קשורות
 משפחה:  ד"ר הו (יוצר), ד"ר אוניאמה (משחזר)
 חברים:  מכה-גודזילה, ד"ר הו
 אויבים:  קינג קונג, גודזילה
 
מכני-קונג (שיבוש של "מקאניקונגו", ביפנית: メカニコング, באנגלית: Mechani-Kong) הוא נבל-על רובוטי בדיוני, המופיע בזיכיון של קינג קונג. דמותו של מכני-קונג הופיעה לראשונה בשנת 1966 בסדרת הטלוויזיה המונפשת "מופעו של קינג קונג" וגם הופיעה בתפקיד הנבל הראשי בסרט "קינג קונג בורח" ומשמשת כהאויב המושבע של קינג קונג.
ביוגרפיה בדיונית > תקופת שווה > מופעו של קינג קונג (1966–1967)

בחיפוש אחר נקמה על תבוסתו, ד"ר הו (יוצרו של מכני-קונג) החל להשמיד את פפואה גינאה החדשה באמצעות מכני-קונג. הצבא המקומי בטעות מזהה את מכני-קונג לקינג קונג ושט לאי מונדו כדי לחסל את קונג. במהלך דיון עם פרופסור בונד, ששמר על קונג עם ילדיו, הצבא מקבל הודעה על תקיפה נוספת בפפואה גינאה החדשה.
קונג מגיע לאזור כדי להילחם נגד מכני-קונג אך הרובוט מוכיח שידו על העליונה. עם זאת, קונג מפעל את הרובוט לעבר האוקיינוס והרובוט מחוסל סופית.
ביוגרפיה בדיונית > תקופת שווה > קינג קונג בורח (1967)

באמצעות רישומי אנטומיה שגנב מקארל נלסון, ד"ר הו בונה את מכני-קונג כדי לכרות את אלמנט X. כאשר מכני-קונג החל לחפור ביסוד, מערכות הבקרה של הרובוט המפלצתי נפגעים מהקרינה של היסוד ומותירים את הרובוט פגום ומושבת. הו נאלץ להשתמש בשיטה אחרת וחוטף את קינג קונג האמיתי מאי מונדו ומשתלט על מוחו באמצעות מכני-קונג על-מנת שישלים את המלאכה. עם-זאת, קונג משתחרר מהשליטה המוחית ונלחם נגד מכני-קונג בטוקיו ומפיל את הרובוט ממגדל טוקיו.
ביוגרפיה בדיונית > תקופת הייסי > גודזילה, מלך המפלצות (1992–1993)

בסדרת הרומנים "גודזילה, מלך המפלצות", מתואר כי לאחר ששוחזר ושודרג על ידי ד"ר אוניאמה, מכני-קונג נבנה לגובה של כ-100 מטרים ומתוכנת לסייע למכה-גודזילה כדי להילחם בגודזילה עצמו. מכני-קונג מפתיע את גודזילה מאחור ומחזיק אותו ביציבות בעוד שמכה-גודזילה פוצע את גודזילה. לאחר שגודזילה משתחרר מאחיזתו של מכני-קונג, השניים נלחמים שוב, אלא שהפעם גודזילה משבית את הרובוט ושובר את זרועו המכנית. בלי יכולת לזוז, מכני-קונג שוכב בחוסר-אונים על הקרקע בעוד שגודזילה יורק את הקרן האטומית שלו על המכונה ומשמיד אותה באכזריות.
ראו גם

מכה-גודזילה - דמות דומה של חברת טוהו
מרכז פריץ הבר לדינמיקה מולקולרית

| --- | --- |

 מכון מחקר
 השתייכות:  האוניברסיטה העברית בירושלים
 תקופת הפעילות:  1981–הווה (כ־43 שנים)
 מייסדים:  רפאל לוין
 בעלי תפקידים
 מנהל:  רועי בר
 מיקום
 מדינה:  ישראל ישראל
 קואורדינטות:  31°46′30″N 35°11′50″E﻿ / ﻿31.77493642621°N 35.197256223283°E﻿ / 31.77493642621; 35.197256223283
 fhrc.huji.ac.il
 he
 
מרכז פריץ הבר לדינמיקה מולקולרית (באנגלית: Fritz Haber Center for Molecular Dynamics, ובראשי תיבות FHRC) הוא מרכז מחקר באוניברסיטה העברית בירושלים העוסק בתחום הדינמיקה המולקולרית. המרכז נוסד בשנת 1981 על ידי פרופ' רפאל לוין, ונכון ל-2022 עומד בראשו פרופ' רועי בר.
היסטוריה ופעילות

המרכז הוקם מיסודן של קרן מינרווה המשתייכת לאגודת מקס פלאנק וכן האוניברסיטה העברית בירושלים. הוא נקרא על שם הכימאי היהודי-גרמני פריץ הבר, חתן פרס נובל לכימיה לשנת 1918 ואבי לוחמת הגזים הגרמנית במלחמת העולם הראשונה.
המרכז מאגד שורה של חוקרים וסטודנטים מהאוניברסיטה העברית העוסקים בדינמיקה מולקולרית. מרבית החוקרים הם כימאים תאורטיים אך חלקם עוסקים גם בפיזיקה ובביוכימיה. כמו כן, המרכז מקיים קשרי מחקר עם חוקרים מגרמניה.
ייעודו המקורי של המחקר היה להתמקד בדינמיקה מולקולרית של תגובות, שעמדה אז בחזית העיסוק של המחקר הכימי. במרוצת השנים, תחום הדינמיקה המולקולרית התרחב משמעותית והפך לחלק אינטגרלי כמעט בכל תהליך פיזיקלי וכימי. בהתאם לכך, הורחבו גם תחומי עיסוקו של מרכז פריץ הבר, הנוגעים כיום גם בספקטרוסקופיה, במדע החומרים, בביופיזיקה ובטכנולוגיה קוונטית.
מטרת המחקר במרכז כיום היא לפתח שיטות עיוניות ויישומיות מתקדמות בדינמיקה מולקולרית על כל ענפיה: שליטה קוהרנטית קוונטית, עירורי מעבר מטען, דינמיקה של אטו-שניות, דינמיקה "מחוספסת", דינמיקה אלקטרונית קוונטית בננו-גבישים, דינמיקה במערכות ביופיזיקליות, דינמיקת מעבר פרוטון בסביבת מים וכן "חוטי פרוטונים" בחלבונים. מעבר לפעילות המחקרית השוטפת, מקיים המרכז סמינרים וכנסים עיתיים שונים.
המרכז כפוף לוועדת היגוי ישראלית-גרמנית המנחה את פעילותו. הוועדה, שמתכנסת אחת לשנתיים בישראל, מדווחת לקרן מינרווה באשר לתכנון ותקצוב המרכז ועל הפעילויות השונות בו. בכל כינוס שכזה נערך סימפוזיון מדעי בו משתתפים חברי המרכז.
ראשי המרכז לדורותיהם

| שם | שנות כהונה |
| --- | --- |
רפאל לוין: 1981–1989
בני גרבר: 1989–1991
רוני קוזלוב: 1991–1998
אבינועם בן שאול: 1998–2006
רועי בר: 2006–מכהן
מרכז החתירה האולימפי שיניאס

| --- | --- |

 מידע כללי
 סוג:  מרכז חתירה, אגם מלאכותי 
 מיקום:  מרתון 
 מדינה:  יוון 
 הקמה ובנייה
 תקופת הבנייה:  ?–2004
 תאריך פתיחה רשמי:  2004 
 קואורדינטות:  38°09′00″N 24°00′52″E﻿ / ﻿38.15°N 24.014444444444°E﻿ / 38.15; 24.014444444444
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןמרכז החתירה האולימפי שיניאס(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןמרכז החתירה האולימפי שיניאס
 
מרכז החתירה האולימפי שיניאס הוא מתקן שנבנה על מנת לארח את תחרויות החתירה והקאנו/קיאק באולימפיאדת אתונה שנערכה ביוון בשנת 2004.
המתקן, הממוקם בסמוך לעיירה מרתון, היה הצפוני ביותר מבין מתקני האולימפיאדה.
שטחו של האתר כ-1.24 קמ"ר ובו מושבים ל-14,000 צופים.
התחרויות הראשונות שנערכו במתקן היו באוגוסט 2003, עת נערכו בו אליפות העולם בחתירה לצעירים, וזאת אף שהמתקן הושלם ב-31 בינואר 2004. במהלך התחרויות, בשל הרוחות העזות, נאלצו מארגני התחרויות לקצר את המסלול.
כמו כן, הקמת המבנה לוותה במחאה ציבורית על ההרס הסביבתי שנגרם.
מרכז צ'ילה

המיקום של אזור מרכז צ'ילה בצ'ילה
מרכז צ'ילה (בספרדית: Zona central de Chile) הוא אחד מחמשת האזורים הגאוגרפיים המסורתיים של צ'ילה. האזור גובל בנהר אקונגואה מצפון ונהר ביוביו מדרום. בארגנטינה ממזרח, ובאזור דרום צ'ילה מדרום.
מבחינה היסטורית אזור מרכז צ'ילה היה האזור המרכזי ביותר של צ'ילה וללא ספק האזור עם מספר התושבים הגדול ביותר (הוא כולל כיום כ-80 אחוזים מכלל אוכלוסיית צ'ילה). בנוסף, זהו גם האזור שהכי מצליח מבחינה כלכלית בצ'ילה, בעיקר הודות לאקלים הים תיכוני שמאפיין אזור זה.
שלושת הערים העיקריות של צ'ילה ממוקמות באזור מרכז צ'ילה – סנטיאגו רבתי, ולפראיסו רבתי וקונספסיון רבתי. ערים חשובות נוספות הן קווילוטה, לוס אנדס, סן אנטוניו, רנקגואה, סן פרננדו, קוריקו, טאלקה, לינארס, קאוקנס, צ'ילאן ולוס אנחלס. ולפראיסו וסנטיאגו הן הערים החשובות ביותר מבחינה פוליטית באזור מרכז צ'ילה ובצ'ילה כולה. בסנטיאגו נמצאת הרשות המבצעת והרשות השופטת של המדינה, ובואלפראיסו הרשות המחוקקת.
גלריית תמונות

סנטיאגו דה צ'ילה, בירת המדינה. אזור מרכז צ'ילה הוא האזור שמכיל את המספר הגדול ביותר של הערים, העיירות וכמו גם את מרבית תושבי המדינה
נמל ולפראיסו, אחד הנמלים המרכזיים של צ'ילה
מכרה אל טניינטה, מכרה הנחושת התת-קרקעי הגדול בעולם
סנהטן (אנ'), המרכז הפיננסי העיקרי של צ'ילה
עמק קולצ'גואה
ראו גם

מחוזות צ'ילה
מנחם גרינוולד

רבי מנחם גרינוולד תר"ג - תר"צ
רבי מנחם גרינוולד ה'תר"ג, 1842 - כ"ה בתשרי ה'תר"ץ, 1929 רב העיר שופרון בהונגריה.
ביוגרפיה

נולד בהונגריה, לפנחס ויוכבד. היה תלמידו של רבי אליעזר זוסמן סופר ושל רבי אברהם שמואל בנימין סופר, בעל "הכתב סופר", מצעירותו בשנת ה'תרל"ג נקרא לשמש כרב הקהילה האורתודוקסית בשופרון.
בשנת ה'תר"ל נישא למרת מלכה בת רבי דוד ניימן-לאקנבך ראב"ד בעיר פרשבורג ולאחר פטירתה נישא בזיווג שני לבת דודתה שרה בת רבי יצחק קראמר אב"ד בנייהייזל.
שימש כנשיא  כולל אשכנזים בארץ הקודש. היה חברו של רבי יוסף חיים זוננפלד, שהעריכו וכיבדו מאוד. הוא כתב עליו: "שהיה לי אוהב נאמן". וכינה אותו בתואר "גדול הדור", נפטר בכ"ה בתשרי תר"צ (1929), בהיותו בן שמונים ושבע, ונקבר בשופרון. מעט מדברי תורתו נדפסו בסוף ספרו של חמיו שו"ת ניר לדוד החדשות, מהדורת תשמ"א.
צאצאיו

בנו הרב יהודה גרינוולד, רב ומו"צ בלוצרן שווייץ. נפטר בשנת ה'תש"ז.
בנו רבי שמואל, תלמיד השבט סופר שימש כשו"ב בשופרון נרצח ב-1944 באושוויץ-בירקנאו, נינו הוא הרב שמואל קדר.
בנו רבי יהושע, חתנו של ד"ר רובנס מראשי הקהילה האורתודוקסית בגלזנקירכן, שימש כרבה של מיראן באיטליה ואחר כך רב קהילת מחזיקי הדת בניו יורק. נפטר בשמחת תורה ה'תש"ל.
בנו מלכיאל גרינוולד, פעיל בתנועת המזרחי בווינה ועיתונאי בירושלים. נפטר בא' באדר תשכ"ח.
בתו רחל, נישאה לרב כתריאל בלום, בן הרב עמרם בלום. בנם הרב עמרם בלום כיהן כרבה של בואנוס איירס ואחר כך רב בעיר קליבלנד במדינת אוהיו שבארצות הברית, חתנו הוא הרב אליהו דב וכטפוגל.
הערות שוליים

↑  מנחם גרליץ, מרא דארעא ישראל, כרך ג עמוד ש"ד
↑  שו"ת תורת חיים סימן ק"ב
↑  דף עד יד ושם
↑  מלכיאל גרינוולד, דבר, 3 במרץ 1968
מייקל קין

מייקל וינסנט קין (באנגלית: Michael Vincent Keane; נולד ב-11 בינואר 1993) הוא כדורגלן אנגלי המשחק בעמדת הבלם באברטון.
קריירה

קין הצטרף בילדותו לאקדמיה של מנצ'סטר יונייטד יחד עם אחיו התאום, ויל, וב-25 באוקטובר 2011 ערך את הופעת הבכורה שלו בקבוצה הבוגרת, בניצחון על אלדרשוט טאון בסיבוב הרביעי של גביע הפוטבול ליג. לאחר שהמשיך לשחק בקבוצת המילואים של מנצ'סטר יונייטד, ב-6 בנובמבר 2012 הושאל יחד עם ג'סי לינגארד ללסטר סיטי מהצ'מפיונשיפ לחודש אחד, השאלה שהתארכה לבסוף עד לתום העונה.
ב-28 בנובמבר 2013, לאחר שקיבל הצעות מצ'רלטון אתלטיק, דרבי קאונטי, מידלסברו ומילוול, קין בחר להצטרף לדרבי קאונטי בהשאלה עד לינואר 2014. בתום ההשאלה שב למנצ'סטר יונייטד, וכבר במרץ 2014 הושאל שוב עד לתום העונה, הפעם לבלקברן רוברס.
ב-24 באוגוסט 2014 ערך את הופעת הבכורה שלו בפרמייר ליג במדי מנצ'סטר יונייטד, כשעלה כמחליפו של כריס סמולינג בניצחון על סנדרלנד.
ב-2 בספטמבר 2014 הושאל לברנלי מהפרמיירליג עד לינואר 2015, וב-8 בינואר עבר רשמית לברנלי, כשהוא חותם על חוזה לשלוש עונות וחצי. בתום העונה ירדה הקבוצה לצ'מפיונשיפ, אך עלתה אליה חזרה בתום עונת 2015/2016, תוך שקין כובש חמישה שערי ליגה ב-44 משחקים.
ב-13 באפריל 2017 היה אחד מששת המועמדים לתואר "הכדורגלן הצעיר של השנה בליגה האנגלית", בו זכה לבסוף דלה אלי.
ב-3 ביולי 2017 חתם במועדון הפרמייר ליג אברטון על חוזה לחמש שנים, תמורת 25 מיליון ליש"ט. הוא ערך את הופעת הבכורה שלו בליגה ב-12 באוגוסט 2017, כאשר קבוצתו ניצחה 1–0 את סטוק סיטי. הוא כבש את שערו הראשון עבור אברטון ב-17 באוגוסט 2017 במשחק הראשון בסיבוב הפלייאוף של הליגה האירופית נגד היידוק ספליט, בו ניצחה קבוצתו 2–0.
ב-30 באוגוסט 2020 האריך את חוזהו באברטון עד 2025.
קריירה > קריירת נבחרות

לאחר שהתחיל לשחק בנבחרות הצעירות של אירלנד, עבר קין לנבחרות הצעירות של אנגליה, וב-22 במרץ 2017 ערך את הופעת הבכורה שלו בנבחרת הבוגרת, בהפסד 0–1 לגרמניה במשחק ידידות.